# ဓမ္မဟောင်းအခြေခံအုတ်မြစ်များ – Module ၆

# အဖ အာဗြဟံ ဖွဲ့စည်းပုံ၊ အကြောင်းအရာနှင့် မူလအဓိပ္ပာယ်

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ဤသင်ခန်းစာ၌ ကမ္ဘာဦးကျမ်း၏အဓိကအပိုင်းသုံးပိုင်းကို ပေးထားသောအမည်များကား အဘယ်နည်း။ ကဏ္ဍတစ်ခုစီတွင် မည်သည့်အရာပါဝင်သနည်း။
3. မောရှေသည် ဣသရေလ၏ပထမဆုံးဘိုးဘေးဆိုင်ရာ သူ၏စာပေပုံစံကို အဘယ်ကြောင့် ဤနည်းဖြင့်ဖန်တီးခဲ့သနည်း။
4. ကမ္ဘာဦး ၁၂:၁-၃ တွင် အာဗြဟံအသက်တာ၏ မည်သည့်အဓိကအကြောင်းအရာလေးခုကို ဖော်ပြထားသနည်း။
5. ဣသရေလလူမျိုးအတွက် မောရှေရေးခဲ့သည့် ‘ခေတ်ကာလနှစ်ခု’ ကိုဖော်ပြပါ။
6. အာဗြဟံအသက်တာ၏အဓိကခြေလှမ်းတစ်ခုစီအား အကျဉ်းချုပ်ဖော်ပြပြီး၊ ၎င်းသည် မောရှေ၏မူလပရိသတ်နှင့် မည်သို့သက်ဆိုင်သည်ကို ရှင်းပြပါ။
7. ကမ္ဘာဦးကျမ်းကို မောရှေရေးသားခဲ့ကြောင်း အသိအမှတ်ပြုခြင်းသည် အာဗြဟံ၏ အသက်တာဆိုင်ရာ ဤမှတ်တမ်းများ၏အဓိပ္ပာယ်ကို မည်သို့ထိုးထွင်းသိမြင်စေသနည်း။
8. ၎င်းတို့၏ကောင်းချီးများသည် ရည်ရွယ်ချက်ရှိကြောင်း ဣသရေလလူတို့အား မောရှေ သိစေလိုသည်ဟု အဘယ်ကြောင့်သင်ထင်သနည်း။
9. သင်နှင့် သင့်အသင်းတော်အသိုက်အဝန်းသည် အခြားသူများကို မည်သို့နည်းဖြင့် ကောင်းချီးဖြစ်စေသနည်း။
10. ဘုရားသခင့်ကျေးဇူးတော်၏ရည်ရွယ်ချက်သည် ဣသရေလလူမျိုးသည် ဘုရားသခင်၏ ကရုဏာကို လက်ခံသူများဖြစ်ကြောင်း သတိပေးသည်။ ဘုရားသခင်၏ကျေးဇူးတော်မှ သင်မည်သို့သော အကျိုးကျေးဇူးခံစားရသနည်း။
11. အာဗြဟံ၏ဟာဂရနှင့်ကျရှုံးမှုကဲ့သို့ပင်၊ တစ်ခါတစ်ရံ ကျွန်ုပ်တို့သည် ဘုရားသခင်၏ အစီအစဉ်ကို လိုက်နာမည့်အစား ကျွန်ုပ်တို့၏ကိုယ်ပိုင်အကြံအစည်များကို ဦးစားပေး ကြသည်။ မည်ကဲ့သို့သောအခြေအနေမျိုးတွင် ဤသို့လုပ်ဆောင်ရန် သင်သည်သွေးဆောင် ခံရသနည်း။

**အဓိကအကြောင်းအရာများအပေါ် ပြန်လည်သုံးသပ်ချက် – ဖွင့်လှစ်ခြင်း – ဘုရားသခင်၏ကျေးဇူး တော်\_** ဘုရားသခင်နှင့်ကျွန်ုပ်တို့၏ရင်းနှီးဆက်နွယ်မှုကို ကိုယ်တော်၏ကျေးဇူးတော်အားဖြင့် အစပြု ပေးပြီး၊ ကိုယ်တော်နှင့်ကျွန်ုပ်တို့၏ဆက်ဆံရေးကို ကိုယ်တော်၏ကျေးဇူးတော်အားဖြင့်သာ တည်တံ့ စေပါသည်။

**ကိစ္စရပ်လေ့လာမှု-** ယောဟန်သည် ရိုသေကိုင်းရှိုင်းသောခရစ်ယာန်တစ်ဦးဖြစ်သော်လည်း ဘုရား သခင်၏ကျေးဇူးတော်အပေါ် နားလည်မှုလွဲခဲ့သည်။ အစပိုင်းတွင် သူသည်ကျေးဇူးတော်အားဖြင့် ကယ်တင်ခြင်းခံရကြောင်းသိထားသော်လည်း ခရစ်ယာန်တစ်ဦးအဖြစ် ကြီးပြင်းလာရန်အတွက် တစ်နည်းတစ်ဖုံအားဖြင့် ဘုရားသခင်၏မျက်နှာသာရရန်လိုမည်ဟု တွေးထင်ခဲ့သည်။ ထို့ကြောင့် သူသည်ခရစ်ယာန်တစ်ဦးအနေဖြင့် အလွန်တက်ကြွသော်လည်း၊ ဘုရားသခင်၏မျက်နှာသာရရန် လုံလောက်မှုရှိမရှိ သူအမြဲတွေးတောနေခဲ့သည်။ သူသည် နောက်ဆုံးတွင် စိတ်ဓာတ်ကျလာသည်။ အဘယ်ကြောင့်ဆိုသော် သူသည် နေ့စဉ်လူများထံလည်ပတ်ခြင်း၊ သက်သေခံခြင်းနှင့် အသင်း‌တော် အားပြုပြင်ထိန်းသိမ်းခြင်းများကို လုပ်ဆောင်သော်လည်း၊ ဝိညာဉ်ရေးကြီးထွားလာကြောင်း အာမခံ ချက်မရှိပေ။ အကယ်၍ဘုရားသခင် အမှန်တကယ်သတိပြုမိပါက သို့မဟုတ် ဂရုစိုက်ပါကသူ၏ ကြိုးစားမှုအားလုံးသည် ထိုက်တန်မှုရှိမရှိကို တွေးတောခဲ့သည်။

မေးခွန်းများ ပြန်လည်ဆင်ခြင်သုံးသပ်ခြင်း

1. ခရစ်ယာန်များစွာတို့သည် ကျေးဇူးတော်အားဖြင့် ကယ်တင်ခြင်းခံရသည်ဟု ယုံကြည်ကြ သော်လည်း ကယ်တင်ခြင်းခံရပြီးသည်နှင့် ခရစ်ယာန်တစ်ဦးအဖြစ် ကြီးထွားရန်နည်းလမ်းမှာ အကျင့်အားဖြင့်သာဖြစ်သည်—ထိုက်တန်သောအရာတစ်ခုခုကို လုပ်ဆောင်ခြင်း။ ဤဘုံ ယုံကြည်ချက်အပေါ် သင်မည်သို့မြင်သနည်း။ သင်၏အဖွဲ့တွင် ဤအရာကို ဆွေးနွေးပါ။
2. ခရစ်ယာန်များစွာသည်၊ အစပိုင်းတွင်ကယ်တင်ခြင်းခံရပြီး ဘုရားသခင်၏ကျေးဇူးတော်အား ဖြင့် အမြဲတည်နေကြောင်း သမ္မာကျမ်းစာသွန်သင်ချက်ကို ကြားနာရသောအခါတွင်၊ ဘုရား သခင်၏ကျေးဇူးတော်ကို အခွင့်ကောင်းမယူရန် မည်သည့်အရာက လူတို့ကိုတားဆီးထား သနည်းဟု အံ့သြနေကြသည်။ သူတို့ငြင်းခုန်နိုင်ကြသည်“ကျွန်ုပ်တို့သည် ကယ်တင်ခြင်းရရှိ သည့်အချိန်မှစ၍ အဆုံးထိတိုင်အပြစ်ဆက်လက်ကျူးလွန်နေနိုင်ပြီး၊ ကယ်တင်ခြင်းသည် ဘုရားသခင်၏ကျေးဇူးတော်အပေါ်အခြေခံခဲ့ကာ ယခုကျွန်ုပ်တို့၏လုပ်ဆောင်မှုများအပေါ် အခြေခံသည်။ မည်သို့ပင်ဆိုစေ ဘုရားသခင်သည်ကျွန်ုပ်တို့ကို အစဥ်ခွင့်လွှတ်လိမ့်မည် ဖြစ်သည်။” ဤကဲ့သို့သင်ခံစားဖူးပါသလား သို့မဟုတ် စဥ်းစားဖူးပါသလား။ ဤမေးခွန်းကို သင်မည်ကဲ့သို့ဖြေဆိုမည်နည်း။
3. ဘုရားသခင်၏ကျေးဇူးတော်သည် အလွန်ပြင်းထန်သောကြောင့် ရောမ ၆:၁ တွင် အလားတူ မေးခွန်းတစ်ခုကို တမန်တော်ပေါလုကြိုတင်ခန့်မှန်းထားခဲ့သည်။ ဤနည်းဖြင့် ကျွန်ုပ်အဓိပ္ပါယ် ဖော်ပါမည်\_ “ကျွန်ုပ်တို့သည်ကျေးဇူးတော်အားဖြင့် ကယ်တင်ခြင်းခံရပါက၊ ဘုရားသခင်သည် မည်မျှကြင်နာသနားတော်မူသည်ကိုသိမြင်ရန် လူတို့သည် အဘယ်ကြောင့် ဆက်၍အပြစ်မပြု ကြသနည်း။ ကျွန်ုပ်တို့ အပြစ်ပြုလေလေ၊ ကိုယ်တော်၏ကျေးဇူးတော်ကို လူများ ပို၍မြင်လာ လေလေဖြစ်သည်။”
   1. ရောမ ၆:၂-၇ ပါမေးခွန်းအတွက် ပေါလု၏အဖြေကိုဖတ်ပြီး သင်၏အဖွဲ့တွင် ဆွေးနွေးပါ။

လုပ်ဆောင်ရန် လုပ်ငန်းများ

* ကျေးဇူးတော်အားဖြင့် ကယ်တင်ခြင်းသို့ရောက်ရ၏သည် မည်သည့်အဓိပ္ပာယ်ဖြစ်သည်ကို ခရစ်ယာန်ငါးဦးကို မေးပါ။ ၎င်းကို အပေါ်ယံစစ်တမ်းယူခြင်း သို့မဟုတ် စမ်းသပ်မှုအဖြစ် မလုပ်ပါနှင့်၊ ဖော်ရွေသော စကားဝိုင်းတစ်ခုအနေဖြင့်လုပ်ဆောင်ပါ။ ကယ်တင်ခြင်းသည် ကျေးဇူးတော်ကြောင့်သာ ဖြစ်နိုင်သည်၊ ၎င်းသည် နေ့စဉ်အသက်တာအတွက် မည်သည့် အရာအားဆိုလိုသည့်အပေါ် သူတို့၏နားလည်မှုအခြေအနေကို ကြည့်ရှုပါ။
* ကနဦးကယ်တင်ခြင်းသာမက ခရစ်ယာန်အသက်တာကြီးထွားမှုသည် အကျင့်အားဖြင့် မဟုတ်ဘဲ ကျေးဇူးတော်အားဖြင့်ဖြစ်ကြောင်း ဆည်းကပ်အပ်နှံမှုကိုရှင်းလင်းစွာပြင်ဆင်ပြီး ဝေငှပါ။
* လူများနားလည်မှုရှိမရှိကြည့်ရှုရန် ဆည်းကပ်အပ်နှံမှုအပေါ် တုံ့ပြန်မှု ရယူပါ။
* လူများအတွက် ပိုမိုရှင်းလင်းပြီး ပိုမိုအထောက်အကူဖြစ်စေရန် ဆည်းကပ်အပ်နှံခြင်းကို ပြန်လည်လုပ်ဆောင်ပါ။